અમદાવાદ: અમદાવાદ સહિત રાજ્યમાં છેલ્લાં કેટલાંક સમયથી તીવ્ર ઠંડીનો ચમકારો જોવા મળે છે ત્યારે આજે પણ શહેરમાં કાતિલ ઠંડી અનુભવાઈ હતી. પવનની ગતિ વધતા ઠંડીનો ચમકારો વધુ રહ્યો હતો. આજે રાજ્યમાં સૌથી વધુ ઠંડી ગાંધીનગરમાં ૭.૨ ડિગ્રી નોંધાઈ હતી. જ્યારે અમદાવાદમાં તાપમાન ૯.૫ ડિગ્રી રહ્યું હતુ. હવામાન વિભાગની આગાહી છે કે ઉત્તર ભારતમાં પડતી કાતિલ ઠંડીના પગલે આગામી થોડા દિવસ રાજ્યમાં કોલ્ડવેવ યથાવત રહેશે. તેમજ ગુજરાત રિજિયન, સૌરાષ્ટ્ર-કચ્છ અને દિવ, દમણ, દાદરાનગર હવેલીમાં હવામાન મુખ્યત્વે સૂકું રહેશે. તેમજ ઠંડીનું પ્રમાણ યથાવત રહેશે.